**Miten harjoittelen historian kokeisiin?**

**Yleistä opiskelusta**

* Keskity kertaamaan **tunnilla opiskeltuja asioita**.
  + Lue vihkoon kirjoittamasi asiat tai..
  + Lue tuntimuistiinpanot Teamsista luokan tiimistä.
* Lue tai kuuntele kirjan kappaleita.
* Katso kirjan **kuvia ja lue kuvatekstit**.
* Jos et ymmärrä tekstissä esiintyvää sanaa, katso selitys kirjan takaa **sanastosta**.

**Historia**

1. Kirjoina *Forum 7* ja *Forum 8.*
2. Lue kirjan kappaleista erityisesti kappaleiden pääotsikot, väliotsikot ja **tummennetut kohdat,** jotka toimivat tiivistelmänä.
3. Kirjan kappaleet voi myös kuunnella hyödyntäen Otso-sovellusta.
4. Kertaa vielä kappaleen lopussa oleva **“Muista nämä”**-osio.
5. Kiinnitä historiassa huomiota erityisesti seuraaviin asioihin:
   1. syyt, seuraukset, tapahtumat: Mitä tapahtuu, miksi tapahtuu ja mitä siitä seuraa?
   2. aikajärjestys: Vuosiluvut eivät itsessään ole tärkeitä, mutta ne on hyvä tietää suurin piirtein.
   3. suuret linjat: Mieti, miten tapahtumat liittyvät toisiinsa.
6. VINKKEJÄ
   1. Tapahtumista tai ilmiöistä voi tehdä vihkoon käsitekarttoja tai kuvata tapahtumien etenemistä.
   2. Tee koealueesta itsellesi kysymyksiä ja vastaa niihin. Voit myös tehdä kirjan tehtäviä.

**Muista koevastauksissa!**

* Käytä vastauksissa kirjakieltä, älä puhekieltä.
* Lue kysymys tarkkaan (mitä, miksi, milloin) ja vastaa vain kysyttyyn asiaan.
* Välttämättä vain yhden virkkeen vastaus ei riitä.
* Jos pyydetään mainitsemaan kaksi asiaa, älä vastaa enempää.